《题登源绿照亭》
明代·朱同

登源洞里石如屋，绿照亭前水作湖。溪声绕坐惊风雨，山色入栏供画图。

身世几时归涧谷，林泉何地不蓬壶。高朋尽日追游乐，莫厌沾衣雨载途。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。